钦定古今图书集成/明伦汇编/官常典/第632卷 > 罗弘
## 钦定古今图书集成/明伦汇编/官常典/第632卷 > 罗弘

按《广东通志》：“弘，荆州长沙人，征和中为交趾部刺史。
盖部刺史于元封五年始置，秩六百石，诸州太守隶
焉。先任者以海隅荒远，行部罕遍，弘既至，始发苍梧，
春征冬息，咨询民间疾苦，为之剂调，稽察吏治。太守
墨酷者，多解印绶，肉袒请罪。所至缮缉城社，经画山
川。番禺旧有尉佗南武城，其北有粤王山，山路石磴”
相连，便于登览，相传为弘所辟。